สวัสดีค่ะ ก่อนอื่นขอบอกประวัติก่อนนะคะ หนูอายุ 18 ปีค่ะ น้ำหนัก100k หนูเป็นกรดไหลย้อนอยู่ด้วยค่ะ หายใจไม่อิ่มบางครั้ง: อาการของหนูคือ มึนหัวอยู่ตลอดเวลา มึนๆช่วงกระบอกตาร่วมด้วยค่ะ เป็นมาจะเป็นเดือนแล้วค่ะ ไม่หายซักที บางทีถ้าอากาศร้อนมากๆ ก็จะมีอาการวูบๆตามตัว เหมือนว่าฝัน ไม่เป็นตัวของตัวเองค่ะ บางทีก็มีอาการกังวลร่วมด้วยค่ะ แบบนี้หนูเป็นอะไรคะ แล้วอันตรายมั้ยคะ : ขอบล่วงหน้าค่ะ 🙏🏻🤍✨
สวัสดีค่ะ อาการมึนศีรษะตลอดเวลา ปวดกระบอกตาด้วย อาจจะเกิดมาจาก ปวดที่เกิดจากการใช้งาน ซึ่งมักจะปวดจากกล้ามเนื้อหรือเส้นเอ็นรอบๆศีรษะ สัมพันธ์กับการใช้งานระหว่างวัน ถ้าเพ่งสายตามาก อาจจะปวดบริเวณรอบๆกระบอกตาได้ด้วยดังกล่าวมา เป็นสาเหตุที่เป็นไปได้มากที่สุดสาเหตุอื่นๆเช่นการปวดไมเกรน มักปวดมากข้างเดียว มีคลื่นไส้ ตาพร่า สู้แสงไม่ได้ร่วมด้วย หรือปวดจากสาเหตุในสมอง เช่นปวดจากเนื้องอกนั้น มักปวดมากจนทำให้นอนไม่หลับ อาจมีอาการมากตอนเช้า อาเจียนพุ่งได้แนะนำการพักผ่อนให้เพียงพอ กินยาแก้ปวดได้ถ้าปวดมากๆ งดการทำงานใดๆที่ต้องเพ่งสายตามากๆ สังเกตอาการ ถ้าหลังพักหรือกินยาแก้ปวดแลวยังปวดมากจนทำให้ทำงานไม่ได้ตามปกติ มีการมองเห็นผิดปกติเช่นตาพร่า เห็นภาพซ้อน คลื่นไส้ อาเจียนมาก ควรไปพบแพทย์